Индианаполис Мотор Спидуей

Пистата „Индианаполис Мотор Спидуей“ (на английски: Indianapolis Motor Speedway) се намира в град Индианаполис, столицата на щат Индиана, САЩ, и е една от най-известните и стари писти, за провеждане на автомобилни състезания в историята. Създадена от четирима съдружници – Карл Фишер, Артър Неуби, Франк Уилър и Джим Алисън, които на 9 февруари 1909 година основават компанията „Индианаполис Мотор Спидуей“. От 15 ноември 1945 г. собственик на пистата е Антон „Тони“ Хълман. Семейство Хълман притежават пистата и до днешни дни. Строителството на пистата започва на 15 март 1909 година. Първоначално пистата е изградена от натрошени камъни и пясък. По-късно са положени 3 200 000 тухли, което ѝ дава прозвището „Тухларната“. През 1961 г. е направена цялостна реконструкция на пистата, като тухлите са заменени с асфалтово покритие. Единствено на старт-финалната права е оставена ивица от тухли, напомнящата каква е била пистата. Първото състезание е проведено на 15 юни 1909 г. и е посетено от невероятните за времето си 43 500 зрители. През 1911 г. за първи път се решава състезателната дистанция да бъде 500 мили, така се създава името на най-популярното състезание за автомобили „Индианаполис 500“. От тук идва легендарната команда – „Господа, запалете двигателите“ (на английски: Gentlemen, Start Your Engines) произнесена от Уилбър Шоу през 1940 година. Тук е единственото състезание в света, където победителя вместо шампанско пие мляко. През 1933 година, Луис Мейер, побеждавайки отказва да пие вино и пожелава бутилка мляко. Това се превръща в традиция, по-късно и в рекламна кампания. Сега бутилката от мляко, с логото на Инди 500 поднесена на победителя, е силно желана от колекционерите. Бутилка с мляко получава победителя в състезанието. От 2000 до 2007 година тук се провежда и кръг от Формула 1, за Голямата награда на САЩ. Зрители „Индианаполис Мотор Спидуей“ е най-голямата спортна арена в света. 257 325 седящи места, преброени през лятото на 2005 година от редактора на вестник „Индианаполис Стар“ Кърт Калвин. Пистата държи и рекорда по посещаемост Индианаполис 500 (1981) 422 000 зрители. Интересното е, че собствениците на пистата – семейство Хълман-Джордж никога дотогава не са обявявали официално посещаемостта на нито едно състезание „500 мили на Индианаполис“. Дължина Дължината на пистата е 2,5 мили (4,02 км). Една обиколка на пистата се равнява на: 44 футболни игрища 37 бейзболни игрища 80 обиколки на плувен басейн с олимпийски размер 32 000 кутии Кока Кола, подредени една до друга Рекорди Пилоти с най-много победи (4): Ей Джей Фойт (1961, 1964, 1967, 1977) Ал Ънсър-старши (1970, 1971, 1978, 1987) Рик Миърс (1979, 1984, 1988, 1991) Отбор с най-много победи Penske Racing (15) Най-много последователни победи (2): Уилбър Шоу (1939 – 1940) Маури Роуз (1947 – 1948) Бил Вукович (1953 – 1954) Ал Ънсър-старши (1970 – 1971) Елио Кастро-Невес (2001 – 2002) Най-много пол-позишъни: 6 – Рик Миърс Най-малката разлика между победителя и втория: 0,043 секунди между Ал Ънсър-младши и Скот Гудиър през 1992 Най-висока скорост в състезание: 299,307 km/h, Ари Люендайк през 1990 година Най-бавна скорост в състезание: 120,060 km/h, Рей Хароун през 1911 година Най-бърза квалификационна обиколка: 382,216 km/h, Ари Люендайк през 1996 година Най-бърза обиколка по време на състезание: 379.976 km/h, Еди Чийвър през 1996 Най-млад победител: Трой Рътман, 22 години и 80 дни, през 1952 година Най-стария победител Ал Ънсър-старши, 47 години и 360 дни, през 1987 година Пилот с най-много участия: 35, Ей. Джей. Фойт Световни рекорди: Световен рекорд за скорост – поставен от французина Жил Гию (Jules Goux) през 1913. 170 км/ч с автомобил Пежо L.76. Предишният рекорд е бил 169 км/ч и е бил на самолет. Победители във Формула 1 Гран при Инди 500 Гран при на САЩ Вижте също Писта за автомобилни състезания Индикар Източници